Webinar online organizat de UNICA și Universitatea NOVA din Lisabona destinat atât profesorilor, cât și studenților Unibuc 
Luni, 29 iunie 2020, Rețeua Universităților din Capitalele Europene – UNICA (Institutional Network of the Universities from the Capitals of Europe) și NOVA University Lisbon, în colaborare cu ESU (European Students’ Union) și ESN (Erasmus Student Network) organizează un webinar online, începând cu ora 15:00 (ora Europei Centrale). Persoanele interesate, atât cadre didactice, cât și studenți, membri ai UNICA, sunt rugate să se preînscrie aici. 
Evenimentul, cu o durată de trei ore, este structurat sub forma a trei sesiuni interactive moderate de către reprezentanți ESU, ESN, precum și de studenți  ai NOVA University Lisbon. Inițial, conferința anuală a studenților UNICA era programată în capitala Portugaliei la sfârșitul lunii iunie 2020. 
La evenimentul online, organizatorii propun următoarele teme de dezbatere: piața forței de muncă în mediul academic pentru absolvenții de facultăți și mobilitatea europeană în era post Covid-19,  învățarea la distanță (lecții învățate după criza sanitară și provocările viitorului), impactul social al universităților în viitor și modul în care contextul actual a afectat percepția asupra lor. 
Programul și mai multe detalii despre eveniment poate fi accesate aici.  Pentru  informații suplimentare, persoanele interesate pot contacta reprezentanți ai organizatorilor la următoarele adrese: Laura Brossico – office@unica-network.eu sau Joana Guedes – joana.guedes@unl.pt.
Flyerul evenimentului poate fi descărcat aici. 

Vă reamintim că până la desfășurarea acestui eveniment, marți, 23 iunie 2020, UNICA organizează în parteneriat cu Universitatea din București webinarul internațional ”Innovating HE pedagogy in Turbulent Times”, destinat de asemenea profesorilor și studenților.
UNICA este o rețea instituțională formată din 53 de universități din 37 de capitale ale Europei, care aduc laolaltă peste 175.000 de angajați și 1.950.000 de studenți. Fondată în 1990, misiunea UNICA este de a facilita colaborările internaționale și de a promova leadershipul academic prin înțelegerea și schimbul de bune practici între membrii săi.
